
REFERAT DE APROBARE A PROIECTULUI DE HOTĂRÂRE 
privind  aprobarea încheierii unui Acord de colaborare între Municipiul Timișoara și Facultatea de Arte și Design din cadrul Universității de Vest
Având în vedere solicitarea Facultății de Arte și Design din cadrul Universității de Vest cu privire la utilizarea materialului dendrologic (uscat) rezultat în urma defrișărilor de pe domeniul public pe care doresc să îl utilizeze în scop didactic (studiu și cercetare) și să îl recicleze prin transformare în obiecte de artă.

Obiectivul acestei colaborări are la bază îmbunătățirea domeniului public prin recliclarea unui material care trebuie extras și transformarea acestuia în obiecte de artă (sculpturi) care vor fi amplasate pe domeniul public, și pot fi admirate de către locuitorii și vizitatorii orașului. Aceste obiecte de artă vor ajuta la animarea și îmbunătățirea calității spațiului public prin crearea unui cadru dinamic și energic, care va ajuta Municipiul Timișoara să își mențină renumele internațional obținut deja prin promovarea artei în spațiul public.

Prezentul Acord de coloborare susține titlului de Capitală Europeană a Culturii și este o metodă oportună de promovare a orașului, prin reciclarea unor exemplare de arbori uscați și transformarea acestora în sculpturi artistice.
Având în vedere cele expuse, supunem spre analiză şi aprobare, în condiţiile legii, proiectul de hotărâre alăturat, privind  aprobarea încheierii unui Acord de colaborare între Municipiul Timișoara și Facultatea de Arte și Design din cadrul Universității de Vest.

